CELEX: 62012CA0116
Language: el
Date: 2013-12-12 00:00:00
Title: Υπόθεση C-116/12: Απόφαση του Δικαστηρίου (έκτο τμήμα) της 12ης Δεκεμβρίου 2013 [αίτηση του Διοικητικό Πρωτοδικείο Σερρών (Ελλάδα) για την έκδοση προδικαστικής αποφάσεως] — Ιωάννης Χριστοδούλου, Νικόλαος Χριστοδούλου, Αφοί Ν. Χριστοδούλου ΑΕ κατά Ελληνικού Δημοσίου (Δασμολογητέα αξία — Εμπορεύματα που εξάγονται σε τρίτη χώρα — Επιστροφές κατά την εξαγωγή — Μεταποίηση στη χώρα εξαγωγής, που δεν θεωρείται ουσιαστική — Επανεξαγωγή των εμπορευμάτων στο έδαφος της Ευρωπαϊκής Ένωσης — Καθορισμός της δασμολογητέας αξίας — Συναλλακτική αξία)

22.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 52/8
            
         Απόφαση του Δικαστηρίου (έκτο τμήμα) της 12ης Δεκεμβρίου 2013 [αίτηση του Διοικητικό Πρωτοδικείο Σερρών (Ελλάδα) για την έκδοση προδικαστικής αποφάσεως] — Ιωάννης Χριστοδούλου, Νικόλαος Χριστοδούλου, Αφοί Ν. Χριστοδούλου ΑΕ κατά Ελληνικού Δημοσίου
   (Υπόθεση C-116/12) (1)
   
   (Δασμολογητέα αξία - Εμπορεύματα που εξάγονται σε τρίτη χώρα - Επιστροφές κατά την εξαγωγή - Μεταποίηση στη χώρα εξαγωγής, που δεν θεωρείται ουσιαστική - Επανεξαγωγή των εμπορευμάτων στο έδαφος της Ευρωπαϊκής Ένωσης - Καθορισμός της δασμολογητέας αξίας - Συναλλακτική αξία)
   2014/C 52/12
   Γλώσσα διαδικασίας: η ελληνική
   
      Αιτούν δικαστήριο
   
   Διοικητικό Πρωτοδικείο Σερρών
   
      Διάδικοι στην υπόθεση της κύριας δίκης
   
   Ιωάννης Χριστοδούλου, Νικόλαος Χριστοδούλου, Αφοί Ν. Χριστοδούλου ΑΕ
   
      κατά
   
   Ελληνικού Δημοσίου
   
      Αντικείμενο
   
   Αίτηση προδικαστικής αποφάσεως — Διοικητικό Πρωτοδικείο Σερρών — Ερμηνεία των άρθρων 24, 29, 32 και 146 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ.1) — Δασμολογητέα αξία — Συναλλακτική αξία — Καθορισμός — Εξαγόμενα εμπορεύματα τα οποία υπέστησαν ανεπαρκή επεξεργασία ή μεταποίηση στη χώρα εξαγωγής ώστε να θεωρηθούν προϊόντα καταγόμενα από τη χώρα της τελευταίας μεταποιήσεως κατά την έννοια του άρθρου 24 του κανονισμού, και τα οποία δεν έχουν υπαχθεί στο καθεστώς της παθητικής τελειοποιήσεως προς επανεισαγωγή στη χώρα της αρχικής εξαγωγής
   
      Διατακτικό
   
   
               1)
            
            
               Τα άρθρα 29 και 32 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως έχει τροποποιηθεί με τον κανονισμό (ΕΚ) 82/97 του Ευρωπαϊκού Κοινοβουλίου και του Συμβουλίου, της 19ης Δεκεμβρίου 1996, εφαρμόζονται για τον καθορισμό της δασμολογητέας αξίας εμπορευμάτων που εισάγονται βάσει συμβάσεως η οποία, μολονότι χαρακτηρίζεται ως σύμβαση πωλήσεως, εντούτοις αποδεικνύεται ότι πρόκειται για σύμβαση επεξεργασίας ή μεταποιήσεως. Κατά τον καθορισμό της αξίας αυτής δεν έχει σημασία εάν οι εργασίες επεξεργασίας ή μεταποιήσεως πληρούν τις προϋποθέσεις του άρθρου 24 του κανονισμού αυτού, προκειμένου τα εμπορεύματα αυτά να θεωρηθούν καταγόμενα από τη χώρα όπου πραγματοποιείται η επεξεργασία ή η μεταποίηση.
            
         
               2)
            
            
               Τα άρθρα 29 και 32 του κανονισμού 2913/92, όπως έχει τροποποιηθεί με τον κανονισμό 82/97, έχουν την έννοια ότι, κατά τον καθορισμό της δασμολογητέας αξίας, πρέπει να λαμβάνεται υπόψη η αξία της επιστροφής κατά την εξαγωγή που εισπράχθηκε για το εμπόρευμα μέσω πρακτικής η οποία συνίσταται στην εφαρμογή των διατάξεων του δικαίου της Ένωσης με τρόπο καταχρηστικό και με σκοπό την αθέμιτη άντληση οφέλους.
            
         
      (1)  ΕΕ C 138 της 12.5.2012.